《假摄池州留别东溪隐居》
唐代·朱湾

一官仍是假，岂愿数离群。愁鬓看如雪，浮名认是云。

暂辞南国隐，莫勒北山文。今后松溪月，还应梦见君。

作者简介：朱湾（约公元七六六年前后在世）字巨川，号沧洲子，西蜀人。生卒年均不详，约唐代宗大历初前后在世，唐代宗大历年间进士。性浪漫，好琴酒，放纵山水，不应徵辟。工诗，善于咏物。李勉镇永平，嘉其风操，厚币邀至，署为府中从事。日相谈讌，分逾骨肉。久之，尝谒湖州崔使君，不得志，以书作别，尽吐牢骚。遂归会稽山阴别业。湾著有诗集四卷，《新唐书艺文志》传于世。